《瑶花慢 赋雪次仇山村韵》
元代·张雨

筛冰为雾，屑玉成尘，借阿姨风力。千岩竞秀，怎一夜、换作连城之璧。

先生闭户，怪短日、寒催驹隙。想平沙鸿爪成行，□似醉时书迹。

未随埋没双尖，便淡扫蛾眉，与斗颜色。裁诗白战，驴背上、驮取灞桥吟客。

捻须自笑，尽未让、诸峰头白。看洗出宫柳梢头，已借淡黄涂额。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。